คือเพิ่งยาคุมไดแอน 35 หมดไป แล้วเป็นแผงแรกที่เคยกิน อยากจะทราบว่าสามารถเปลี่ยนเป็น ANNA ได้มั้ยคะ หรือต้องทานยี่ห้องเดิมไปก่อนอีกเดือนสองเดือนจึงจะเปลี่ยนได้
สวัสดีค่ะ หากทานยาคุมกำเนิดยี่ห้อไดแอน-35 จนครบ 21 เม็ด และเว้นระยะไปครบ 7 วันแล้ว ก็ให้เริ่มทานยาคุมแผงใหม่ได้เลย โดยสามารถที่จะเปลี่ยนเป็นยี่ห้ออื่นได้ ไม่จำเป็นต้องทานให้ครบ 2 แผงแล้วจึงค่อยเปลี่ยน อย่างไรก็ตาม หากจะเปลี่ยนมาทานยาคุมยี่ห้อแอนนา ซึ่วมีปริมาณฮอร์โมนเอสโตรเจนที่น้อยกว่า แนะนำว่าในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาคุมยี่ห้อใหม่ได้ออกฤทธิ์ให้เต็มที่เสียก่อนค่ะ